open-index/open-wikipedia-markdown huggingface dataset:
Παναγία Αλεξιώτισσα

Η **Παναγία Αλεξιώτισσα** είναι ιστορικός ναός της Πάτρας με κοιμητήριο στον προαύλιο χώρο του, ο οποίος βρίσκεται μεταξύ των οδών *12ου Συντάγματος* και *Μαραγκοπούλου*, ενώ την ίδια ονομασία φέρει και η εκεί συνοικία. 

## Ιστορικά στοιχεία
Ο ναός έχει ιδιαίτερη ιστορική σημασία καθώς διαδραμάτισε σημαντικό ρόλο κατά την περίοδο της ύστερης Τουρκοκρατίας. Τα θυρανοίξια (εγκαίνια) του πραγματοποιήθηκαν το 1805. Το 1821 και ημέρα Κυριακή των Βαϊων οι Τούρκοι έκαψαν εκεί ζωντανό (ή έσφαξαν) τον παπα-Γιώργη, ιερέα της εκκλησίας, την ώρα που τελούσε την Θεία Λειτουργία την οποία δεν διέκοψε παρά την είδηση της έλευσης τους. Σήμερα προς τιμήν του εθνομάρτυρα ιερέα υπάρχει μνημείο που έχει τοποθετηθεί στον προαύλιο χώρο χώρο του ναού. 

Στο εκκλησιαστικό συγκρότημά της ανήκουν και τα παρεκκλήσια του Αγίου Λαζάρου και της Αγίας Άννης.

Στο παρακείμενο νεκροταφείο, το οποίο αποτελεί το 3ο Δημοτικό Κοιμητήριο της πόλης, βρίσκονται τα ταφικά μνήματα του Ολυμπιονίκη Νικόλαου Ανδριακόπουλου και του πολιτικού Αχιλλέα Γεροκωστόπουλου.

## Δείτε επίσης
* Παναγία Αλεξιώτισσα (συνοικία)
* Ιερά Μητρόπολις Πατρών

## Παραπομπές και υποσημειώσεις


## Εξωτερικοί σύνδεσμοι
* Επίσημος ιστότοπος του Ι.Ν. Παναγίας Αλεξιωτίσσης

Κατηγορία:Συνοικίες της Πάτρας
Κατηγορία:Εκκλησίες στην Πάτρα
Αλεξιωτισσα
Βάιος Καραγιάννης

Ο **Βάιος Καραγιάννης** (25 Ιουνίου 1968, Ιτέα Καρδίτσας) είναι Έλληνας πρώην ποδοσφαιριστής, και μετέπειτα προπονητής ποδοσφαίρου.

## Αγωνιστική ιστορία
Αγωνιζόταν στην άμυνα. Ξεκίνησε την καριέρα του από την Α.Ο. Καρδίτσας το 1986 και μέχρι το 1990, όταν και πήγε στην ΑΕΚ. Αγωνίστηκε για 11 χρόνια στην ΑΕΚ με την οποία κατέκτησε 3 Πρωταθλήματα (1992,1993,1994) και 4 Κύπελλα Ελλάδος (1996,1997,2000,2002).

Το 2002 αγωνίστηκε με τον Ποσειδώνα Νέων Πόρων και το 2004 πήγε στην Αναγέννηση Καρδίτσας για άλλα 3 χρόνια, όπου και τελείωσε την καριέρα του ως παίκτης.

* 1989-1990 Α.Ο. Καρδίτσας
* 1991-2002 ΑΕΚ
* 2002-2003 Ποσειδών Νέων Πόρων
* 2003-2006 Αναγέννηση Καρδίτσας

### Εθνική Ελλάδος
Στην Εθνική Ελλάδος αγωνίστηκε για πρώτη φορά στις 12/02/92 και συμμετείχε σε 8 αγώνες. Συμμετείχε στην ομάδα που αγωνίστηκε στο μουντιάλ του 1994 στις ΗΠΑ.

## Μετέπειτα πορεία
Στη συνέχεια ακολούθησε προπονητική καριέρα, πρώτα στην Αναγέννηση Καρδίτσας της οποίας ήταν προπονητής από το 2006 ως το 2008. Το Δεκέμβριο του 2008 ανέλαβε προπονητής του Α.Ο. Τρικάλων, μέχρι το Μάρτιο του 2009. Ξαναγυρνάει για λίγο στον Α.Ο. Καρδίτσας, ενώ την περίοδο 2010-2011 πάλι στην Αναγέννηση, συνεργασία η οποία τερματίστηκε στις 22 Νοεμβρίου 2011, ενώ συνεχίσει την περίοδο 2012-2013 ως προπονητής στον Α.Ο. Καρδίτσας. Είχε ανακοινωθεί η συνέχεια της συνεργασίας του, αλλά αυτή τερματίστηκε το Σεπτέμβριου του 2013, λόγω του αποκλεισμού από το Κύπελλο Γ΄ εθνικής και η κακή εικόνα στα παιχνίδια προετοιμασίας. Την περίοδο 2014-2015 είχε αναλάβει προπονητής του Ατρόμητου Παλαμά.

Το 2010 συμμετείχε στις εκλογές το 2010 ως υποψήφιος σύμβουλος του Δήμου Παλαμά με το συνδυασμού του (εκλεγμένου τότε δημάρχου 2010-2014) Κωνσταντίνου Πατσιαλή «Ενωτική Δημοτική Κίνηση Παλαμά», εκλέχθηκε στο Δημοτικό Συμβούλιο 6ος με 760 ψήφους, ενώ τον Ιανουάριο του 2013 ορίστηκε Αντιδήμαρχος.

## Παραπομπές


## Εξωτερικοί σύνδεσμοι
* 

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Α.Σ. Αναγέννησης Καρδίτσας 1904
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Σούπερ Λιγκ Ελλάδας
Γαλικιανή γλώσσα

Η **γαλικιανή γλώσσα** (*lingua galega* /*galego*) είναι μια ρομανική γλώσσα που μιλιέται στην περιοχή της Γαλικίας. και εμφανίζει μεγάλες ομοιότητες με την πορτογαλική. Από πολλούς γλωσσολόγους θεωρείται ότι είναι δύο μορφές της ίδιας γλώσσας. Από το 1982 είναι επίσημη γλώσσα μαζί με τα ισπανικά στην Αυτόνομη Κοινότητα της Γαλικίας και έχει περίπου 3 εκατομμύρια ομιλητές!

## Ιστορία

Η σύγχρονη γλώσσα προέρχεται από την Γαλικιανή-πορτογαλική, η οποία (μαζί με τα οξιτανικά) ήταν η γλώσσα της ποίησης των τροβαδούρων στην Ιβηρική χερσόνησο  στη διάρκεια του Μεσαίωνα. Όμως, στη Γαλικία από το 14ο αιώνα άρχισε η παρακμή της γλώσσας, λόγω του ξεπεσμού της τοπικής αριστοκρατίας και της αύξησης της επιρροής της Καστίλης. Αντίθετα, η πορτογαλική έγινε επίσημη γλώσσα της Πορτογαλίας από τον 13ο αιώνα. 

Η περίοδος από τα τέλη του 14ου μέχρι τις αρχές του 18ου ονομάζεται από τους μελετητές της γλώσσας *Séculos Escuros*, δηλαδή σκοτεινοί αιώνες. Στη διάρκεια αυτών των αιώνων η γαλικιανή γλώσσα δε χρησιμοποιείται επίσημα ενώ η λογοτεχνία παρακμάζει. Αυτή η περίοδος ακολουθείται από την Αναγέννηση (Rexurdimento) που εγκαινιάζεται το 1863, χρονιά στην οποία δημοσιεύεται το έργο *Cantares Gallegos* της Ροσαλία ντε Κάστρο.

Η χρήση της απαγορεύτηκε κατά τη διάρκεια της δικτατορίας του Φράνκο. Μετά την πτώση της δικτατορίας στην Ισπανία, αναγνωρίστηκε ως επίσημη γλώσσα της Γαλικίας, και χρησιμοποιείται στην εκπαίδευση και τα ΜΜΕ.

Στις 17 Μαΐου γιορτάζεται η Ημέρα των Γαλικιανών Γραμμάτων, που αφιερώνεται κάθε χρόνο σε έναν νεκρό συγγραφέα σε γαλικιανή γλώσσα.

## Εξωτερικοί σύνδεσμοι

* Real Academia Galega 
* http://www.elmundo.gr/galikiana.shtml

Κατηγορία:Ιταλοδυτικές γλώσσες
Κατηγορία:Γλώσσες της Ισπανίας
Κατηγορία:Γαλικία
Ροσαλία δε Κάστρο

Η **Ροσαλία ντε Κάστρο** (, Σαντιάγο ντε Κομποστέλα, 24 Φεβρουαρίου 1837 — Παδρόν, 15 Ιουλίου 1885) ήταν Ισπανίδα συγγραφέας. Είναι μια από της σημαντικότερες συγγραφείς σε γαλικιανή γλώσσα, ενώ μεγάλο μέρος του έργου της είναι στα καστιλιανικά. Θεωρείται η σημαντικότερη μορφή του Rexurdimento, της αναγέννησης της γαλικιανής γλώσσας και στις 17 Μαΐου, τη μέρα που δημοσιεύθηκε η συλλογή ποιημάτων της *Cantares gallegos* γιορτάζεται η Ημέρα των Γαλικιανών Γραμμάτων.

## Βιογραφία

Ήταν νόθα κόρη του ιερέα Xosé Martínez Viojo και της María Teresa de la Cruz de Castro e Abadía και πέρασε τα πρώτα χρόνια της ζωής της με της θείες της και αργότερα με τη μητέρα της. Το 1858 παντρεύτηκε τον ιστορικό Manuel Murguía. Μαζί απέκτησαν 6 παιδιά.

Ήταν πάντα φιλάσθενη και το 1885 πέθανε από καρκίνο .

## Έργο
Έγραψε τα πρώτα της έργα στα καστιλιάνικα, ενώ το 1863, ο σύζυγός της, κι αυτός σημαντικός εκπρόσωπος του Rexurdimento, δημοσίευσε χωρίς τη γνώση της τα ποιήματα *Cantares gallegos*. Τον επόμενο χρόνο δημοσιεύτηκε η συλλογή διηγημάτων *Contos da miña terra I*, και το 1880 η δεύτερη συλλογή ποιημάτων της σε γαλικιανή γλώσσα *Follas novas*. Όλο το υπόλοιπο έργο της είναι στα καστιλιανικά.

Τα ποιήματά της μελοποιήθηκαν από διάφορους μουσικούς όπως ο Emilio Cao, ο Amancio Prada και η Luz Casal. Στο Soundrack της ταινίας Mar Adentro ακούγεται το ποίημά της *Negra Sombra* από τη συλλογή *Follas Novas*.

### Στα γαλικιανά
* 1863 (ποιήματα) *Cantares gallegos*
* 1880 (ποιήματα) *Follas novas*
* 1864 (πρόζα) *Contos da miña terra I*

### Στα καστιλιάνικα
* 1857 (ποιήματα) *La Flor*
* 1859 (πρόζα) *La hija del mar*
* 1861 (πρόζα) *Flavio*
* 1863 (ποιήματα) *A mi madre*
* 1863 (πρόζα) *El cadiceño*
* 1866 (πρόζα) *Ruinas*
* 1866 (πρόζα) *Las literatas*
* 1867 (πρόζα) *El caballero de las botas azules*
* 1881 (πρόζα) *El primer loco*
* 1881 (πρόζα) *El domingo de Ramos*
* 1881 (πρόζα) *Padrón y las inundaciones*
* 1884 (ποιήματα) *En las orillas del Sar*

## Παραπομπές


## Εξωτερικοί σύνδεσμοι
* 

Κατηγορία:Ισπανοί διηγηματογράφοι
Κατηγορία:Ισπανοί ποιητές
Κάστρο
Μετάπτωση

Ο όρος **Μετάπτωση** μπορεί να αφορά:

* Το μορφοφωνολογικό φαινόμενο της γλώσσας Μετάπτωση.
* Το αστρονομικό φαινόμενο της Μετάπτωσης των ισημεριών.
Ντακότα

Η λέξη **Ντακότα** μπορεί να αναφέρεται:

## Γεωγραφικοί προσδιορισμοί

*Βόρεια Ντακότα
*Νότια Ντακότα

## Άλλες χρήσεις
* Ντακότα (φυλή Ινδιάνων ΗΠΑ)
* Αεροσκάφος C-47 Skytrain
Daydream (ταινία, 1981)

Το **Daydream** (ιαπων. **Hakujitsumu**) είναι ταινία ιαπωνικής παραγωγής, γυρισμένη το 1981 από τον Τετσούι Τακέσι. Η ταινία αποτελεί ριμέικ της ομότιτλης, πρωτοποριακής για την εποχή της, ταινίας που ο Τακέσι είχε γυρίσει το 1964 και αποτελούσε μια από τις πρώτες ακριβές παραγωγές ερωτικών ταινιών στην Ιαπωνία (ή *[[pinku eiga]]* όπως αποκαλούνται εκεί). Το φιλμ του 1981 θεωρείται η πρώτη πραγματικά πορνογραφική ταινία που παίχτηκε στις αίθουσες της χώρας του ανατέλλοντος ηλίου.

## Ιστορία
Ο σκηνοθέτης Τετσούι Τακέσι υπήρξε από τους πρωτοπόρους του Ιαπωνικού ερωτικού κινηματογράφου. Το 1964 σκηνοθετεί το *[[Daydream (1964)|Daydream]]* που υπήρξε η πρώτη σοβαρή και με μεγάλο προϋπολογισμό παραγωγή του είδους γνωρίζοντας την επιτυχία αλλά και διανομή στο ευρύ εμπορικό κύκλωμα αιθουσών σε μια χώρα με πολύ αυστηρά κριτήρια στη λογοκρισία. Στα επόμενα χρόνια της δεκαετίας του '60 θα σκηνοθετήσει και άλλες παρόμοιες παραγωγές προκαλώντας το συντηρητικό κατεστημένο της Ιαπωνίας, όπως το *Black Snow* (1965) που είχε σαν αποτέλεσμα μια διαβόητη δίκη για προσβολή των ηθών. Στη δεκαετία του '70 ασχολήθηκε κυρίως με τη συγγραφή σεναρίων και την παρουσίαση τηλεοπτικών προγραμμάτων. Το 1981 και σε ηλικία 68 ετών επιστρέφει πίσω από τις κάμερες σκηνοθετώντας ένα σκληρό πορνογραφικό ριμέικ του *Daydream*. Ο Τακέσι επέλεξε να συνεργαστεί για μια ακόμη φορά με το διευθυντή φωτογραφίας του Ναγκίσα Όσιμα, Ακίρα Τακέντα. 

Ο Τακέσι επέλεξε για πρωταγωνίστρια την άγνωστη μέχρι τότε ηθοποιό Κιόκο Αϊζόμε όταν είδε μια γυμνή της φωτογράφιση σε κάποιο περιοδικό. Μετά την προβολή της ταινίας στις αίθουσες, μια δήλωση της Αϊζόμε στην οποία παραδέχονταν ότι είχε όντως συνουσιασθεί μπροστά στην κάμερα, οδήγησε σε ακόμα μεγαλύτερο σάλο. Αν και όπως απαιτεί ο νόμος περί ασέμνων στην Ιαπωνία, τα γεννητικά όργανα και οι τρίχες του εφηβαίου είχαν καλυφθεί (κάνοντας στα συγκεκριμένα σημεία την εικόνα θολή), η εφημερίδα Asahi Shimbun χαρακτήρισε την ταινία σαν μια πρωτιά της Ιαπωνίας στον τομέα του σκληρού πορνό. Η Αϊζόμε έγινε διάσημη χάρη στην ταινία αυτή και θεωρήθηκε κατ' επέκταση η πρώτη Ιαπωνίδα πορνοστάρ.

## Περίληψη
Βασισμένη εν μέρει σε ένα σύντομο διήγημα του διάσημου Ιάπωνα συγγραφέα Γιουνιχίρο Τανιζάκι γραμμένο το 1926, η ταινία ξεκινά με έναν καλλιτέχνη και μια νεαρή κοπέλα στην αίθουσα αναμονής ενός οδοντιατρείου. Ο καλλιτέχνης νιώθει γοητευμένος από την κοπέλα, αλλά δεν της μιλάει. Λίγο μετά θα βρεθούν μαζί στο δωμάτιο εξέτασης. Όταν του δίνουν το αναισθητικό αρχίζει να έχει μια σειρά οραμάτων στις οποίες η νεαρή γυναίκα γίνεται αντικείμενο σεξουαλικής εκμετάλλευσης, βιασμού και βασανιστηρίων. Όταν ξυπνάει ανακαλύπτει μια σειρά στοιχείων που πιθανότατα αποδεικνύουν ότι όλα όσα είδε δεν ήταν απλά παραισθήσεις.

## Παραπομπές

## Εξωτερικοί σύνδεσμοι
*

Κατηγορία:Ιαπωνικές ταινίες
Κατηγορία:Ταινίες του 1981
Κατηγορία:Ιαπωνόφωνες ταινίες
Κατηγορία:Ερωτικές ταινίες
Κατηγορία:Ταινίες exploitation
Δήμος Κορινού

Ο **Δήμος Κορινού** ήταν ένας από τους 13 συνολικά δήμους του νομού Πιερίας. Είχε έδρα τον Κορινό και περιλάμβανε πέντε δημοτικά διαμερίσματα, με έξι οικισμούς. Με το σχέδιο Καλλικράτης εντάχθηκε στον νέο διευρυμένο δήμο Κατερίνης ως Δημοτική Ενότητα Κορινού. Τα πέντε Δημοτικά Διαμερίσματα ήταν:

: ** Δ.δ. Κορινού ** [ 4.097 ]
::* ο Κορινός [ 4.054 ]  
::* η Παραλία Κορινού [ 43 ]
: ** Δ.δ. Κάτω Αγίου Ιωάννου ** -- ο Κάτω Αγίος Ιωάννης [ 702 ]
: ** Δ.δ. Κούκου ** -- ο Κούκος [ 523 ]
: ** Δ.δ. Νέας Τραπεζούντας ** -- η Νέας Τραπεζούντας [ 553 ]
: ** Δ.δ. Σεβαστής ** -- η Σεβαστής [736]

Στο δήμο υπάρχει και τοπικό σύμβούλιο νέων , οι οποίοι εγγράφηκαν στο Μητρώο Νέων.

Ο Δήμος Κορινού αδελφοποιήθηκε με το Δήμο Πολίτσε στην Πολωνία. 

## Πρόεδροι της Κοινότητας Κορινού
*1953 Αθανάσιος Μπλιώνας ή Μπλιώνης (1906-1972)
*1954 – 1955 Γεώργιος Γανίτης (αντ. Κ. Νικολάου)
*1955 Αθανάσιος Μπλιώνας (1906-1972)
*1956 Ιωάννης Καραγκιόζης
*1957-1961 Αθανάσιος Μπλιώνας (1906-1972) (αντ. Ι. Μήτρου). Επανεκλογή 
το 1959 (αντιπ. ο Σιδ. Μιχαηλίδης)
*1962-67 Παναγιώτης Παπαδόπουλος (αντ. Π. Βουνίσιος) (απολύθηκε από τη χούντα)
*1967-1972  Αθανάσιος Μπλιώνας (1906-1972)(αντιπ. Σ. Αλχαζίδης) Επί προεδρίας του έγινε η πρώτη στην Πιερία έκθεση γεωργικών μηχανημάτων στον Κορινό (1969).
*1974-1975 Αθανάσιος Λεονταρής, δάσκαλος
*1975-1982 Σπύρος Λεονταρής
*1978 Αθανάσιος Τριγώνης
*1983-1990  Βασίλειος Γκιουλμπασάνης (επανεκλογή το 1986)
*1991-1998 Απόστολος Βουνίσιος (1951-2021) Επιχειρηματίας.

## Δήμαρχοι
Δήμαρχοι, από το 1999 που άρχισε να ισχύει ο Νόμος Καποδίστρια και ο Κορινός έγινε Δήμος, έγιναν οι εξής:

*1999-2006  Απόστολος Δημητρίου  Διοικητικός υπάλληλος. Απεβίωσε στις 19 Οκτωβρίου 2021.
*2007-31 Δεκεμβρίου 2010 Νικόλαος Αβραμίδης (Ο Νικόλαος Αβραμίδης είναι ο νεότερος δήμαρχος όλων των εποχών που έχει εκλεγεί στον νομό Πιερίας)

## Εξωτερικοί σύνδεσμοι
*Πληροφορίες για το Δήμο Κορινού

## Παραπομπές


Κατηγορία:Δήμοι της περιφερειακής ενότητας Πιερίας
Σημαία της Υεμένης

[thumb|right|250px|[Αρχείο:FIAV 111111.svg|23px Λόγος σημαίας: 2:3]]
Η εθνική **[[σημαία]] της [[Υεμένη|Υεμένης]]** καθιερώθηκε στις 22 Μαΐου 1990, την ίδια ημέρα που η Βόρεια και η Νότια Υεμένη ενοποιήθηκαν. Το σχέδιο των λωρίδων με τα χρώματα κόκκινο, λευκό και μαύρο ήταν επίσης στις σημαίες της Βόρειας και της Νότιας Υεμένης, συμβολίζοντας τον παναραβισμό. 

Σύμφωνα με την επίσημη περιγραφή, το κόκκινο συμβολίζει τη σφαγή των μαρτύρων και την ενότητα, το λευκό εκπροσωπεί το λαμπρό μέλλον και το μαύρο συμβολίζει το σκοτεινό παρελθόν.

## Πινακοθήκη παλαιότερων σημαιών

Image:Flag of the Mutawakkilite Kingdom of Yemen.svg|Βασίλειο των Μουταβακιλιτών της Υεμένης (1927–1962)
Image:Flag of the Yemen Arab Republic.svg|Αραβική Δημοκρατία της Υεμένης (1962–1990)
Image:Flag of South Yemen.svg|Λαοκρατική Δημοκρατία της Υεμένης (1967–1990)


## Εξωτερικοί σύνδεσμοι

* Πληροφορίες για τη σημαία- "Σημαίες του Κόσμου". 

Υεμένη
Κατηγορία:Εθνικά σύμβολα της Υεμένης
Εθνόσημο της Υεμένης

Το **Εθνόσημο της Υεμένης** απεικονίζει έναν χρυσό αετό, με μία περγαμηνή ανάμεσα στα νύχια του. Στην περγαμηνή είναι γραμμένο στα αραβικά το όνομα της χώρας: الجمهورية اليمنية ή *Al-Jumhuriyyah Al-Yamaniyah*. Στο στήθος του ο αετός φέρει θυρεό, ο οποίος εικονίζει ένα φυτό καφέ και ένα τείχος με τέσσερις μπλε και τρεις κυματιστές γραμμές από κάτω, που αναπαριστά το αρχαίο Φράγμα της Μαρίμπ. Εκατέρωθεν του αετού, υπάρχουν δύο κοντάρια με τη σημαία της Υεμένης. Το εθνόσημο καθιερώθηκε την ίδια ημέρα με τη σημαία της αραβικής χώρας το 1990, μετά την επανένωση της Βόρειας με τη Νότια Υεμένη.

## Παλαιότερα εθνόσημα
Ως το 1990, η Υεμένη ήταν διαιρεμένη σε Βόρεια (Βασίλειο της Υεμένης και κατόπιν Αραβική Δημοκρατία της Υεμένης) και Νότια (βρετανικό Προτεκτοράτο της Νοτίου Αραβίας και κατόπιν Λαοκρατική Δημοκρατία της Υεμένης).

### Βόρεια Υεμένη
Η Αραβική Δημοκρατία της Υεμένης είχε ένα εθνόσημο παρόμοιο με το σημερινό και ο θυρεός της ήταν παρόμοιος με την ασπίδα του πρώην Βασιλείου της Υεμένης.


File:Coat of arms of Yemen (1962).png|Εθνόσημο του Βασιλείου των Μουταβακιλιτών της Υεμένης (1918–1962)
File:Coat of arms of Yemen Arab Republic 1962-1966.svg|Εθνόσημο της Αραβική Δημοκρατία της Υεμένης (1962–1966)
File:Coat of arms of Yemen Arab Republic 1966-1974.svg|Εθνόσημο της Αραβική Δημοκρατία της Υεμένης (1966–1974)
File:Coat of arms of Yemen Arab Republic (1974–1990).svg|Εθνόσημο της Αραβική Δημοκρατία της Υεμένης (1974–1990)


### Νότια Υεμένη
Η Νότια Υεμένη είχε τον παναραβικό Αετό του Σαλαδίνου στο δικό της εθνόσημο, το οποίο έμοιαζε με τα εθνόσημα της Αιγύπτου, του Ιράκ και της Συρίας.


File:Coat of Arms of the Federation of South Arabia.svg|Έμβλημα της Ομοσπονδίας της Νότιας Αραβίας πριν το 1967
File:Coat_of_arms_of_South_Yemen_(1967-1970).svg|Το έμβλημα της Λαϊκής Δημοκρατίας της Υεμένης, 1967-1970
File:Coat_of_arms_of_South_Yemen_(1970-1990).svg|Το έμβλημα της Λαοκρατικής Δημοκρατίας της Υεμένη, 1970-1990


## Παραπομπές



Υεμενη
Κατηγορία:Εθνικά σύμβολα της Υεμένης
Τουιλαέπα Σαϊλέλε Μαλιελεγκαόι

Ο **Τουιλαέπα Αϊόνο Σαϊλέλε Μαλιελεγκαόι** (*Tuila'epa Aiono Sailele Malielegaoi*) είναι οικονομολόγος, ο οποίος διατέλεσε πρωθυπουργός των Σαμόα από το 1998 ως το 2021.

Γεννήθηκε στη Λέπα, στις 14 Απριλίου 1945, και ήταν ο πρώτος Σαμοανός που πήρε Πτυχίο Μάστερς. Συμπλήρωσε τις σπουδές του στη Νέα Ζηλανδία. Εργάστηκε για την ΕΟΚ. Εξελέγη για πρώτη φορά βουλευτής το 1980.

Στη συνέχεια έγινε αντιπρόεδρος της κυβέρνησης και Υπουργός Οικονομικών στην κυβέρνηση του Τοφιλάου Έτι Αλεσάνα. Μετά την παραίτηση του τελευταίου, έγινε πρωθυπουργός, στις 23 Νοεμβρίου 1998. Για κάποιο χρονικό διάστημα ήταν μαζί πρωθυπουργός και υπουργός Οικονομικών, τελικά όμως παραιτήθηκε από το υπουργείο Οικονομικών για να αφοσιωθεί στα πρωθυπουργικά του καθήκοντα.

## Πρωθυπουργία
Κατά την πρωθυπουργία του δέχτηκε σφοδρή κριτική για την απόφαση της κυβέρνησής του να αλλάξει την κατεύθυνση κατά την οποία οδηγούν στην χώρα από τα δεξιά προς τα αριστερά. Η εν λόγω απόφαση πυροδότησε διαδηλώσεις εναντίον του νόμου (την μεγαλύτερη διαδήλωση στην ιστορία των νησιών) και οδήγησε στην ίδρυση του Λαϊκού Κόμματος της αντιπολίτευσης.

Το Κόμμα Προστασίας των Ανθρωπίνων Δικαιωμάτων κέρδισε σαρωτική νίκη στις εκλογές του 2011, με 36 έδρες επί συνόλου 49 στο Κοινοβούλιο. Το εν λόγω κόμμα πέτυχε και νέα νίκη στις εκλογές του 2016.

### Γενικές εκλογές 2021

Η Φιαμέ Ναόμι Ματαάφα κέρδισε την πλειοψηφία στις εκλογές του 2021, αλλά ο πρωθυπουργός Μαλιελεγκαόι αρνήθηκε να εγκαταλείψει την εξουσία, οδηγώντας στη συνταγματική κρίση της Σαμόα το 2021. Η κρίση επιλύθηκε από το Εφετείο της Σαμόα στις 23 Ιουλίου 2021, το οποίο έκρινε ότι η Ματαάφα ήταν πρωθυπουργός από τις 24 Μαΐου.   

## Αθλητής
Ο Τουιλαέπα είναι και αθλητής της τοξοβολίας στόχου. Εκπροσώπησε την χώρα του στους Αγώνες του Νοτίου Ειρηνικού το 2007. Κατέκτησε ένα αργυρό μετάλλιο στο μικτό ομαδικό (mixed recurve team play).

## Παραπομπές


## Εξωτερικοί σύνδεσμοι
* Γραφείο Πρωθυπουργού των Σαμόα

Κατηγορία:Πρωθυπουργοί των Σαμόα
Κατηγορία:Οικονομολόγοι
Κατηγορία:Αθλητές της τοξοβολίας
Μιχάλης Ιακωβίδης

Ο **Μιχάλης (Μίχης) Ιακωβίδης** (Μόναχο, 22 Σεπτεμβρίου 1889 - Αθήνα, 5 Δεκεμβρίου 1959) ήταν Έλληνας ηθοποιός και γιος του ζωγράφου Γεωργίου Ιακωβίδη. 

## Βιογραφία
Παρακολούθησε μαθήματα δραματικής στο Μόναχο και Παρίσι. Το 1907 εμφανίστηκε πρώτη φορά σε θεατρική σκηνή στην Αθήνα. Αργότερα πήγε στη Νέα Υόρκη όπου την περίοδο 1928-1931 ίδρυσε την "Εθνική Ελληνική Σκηνή". Από το 1932 μέχρι το 1940 εργάσθηκε στο Εθνικό Θέατρο όπου και συνέχισε πολύ λίγο μετά την απελευθέρωση.

To 1951 πρόσφερε πολλά από τα ιστορικά αρχεία του πατέρα του στην Εθνική Πινακοθήκη. Σύζυγός του ήταν η ποιήτρια Λιλή Ιακωβίδου το γένος Πατρικίου.

## Φιλμογραφία
Στον κινηματογράφο συμμετείχε στις ταινίες : 

*- [[Το κορίτσι της γειτονιάς]]* (1954) στο ρόλο του Φούλη 

*- [[Η δούκισσα της Πλακεντίας]]* (1956)

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


Κατηγορία:Έλληνες ηθοποιοί θεάτρου
Μηνάς Χατζίδης

Ο **Μηνάς Χατζίδης** (4 Ιουλίου 1966) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του μέσου.

## Καριέρα
### Σε συλλογικό επίπεδο
Αγωνίστηκε στη Γερμανία στην Μπάγερ Λεβερκούζεν και την Μπόχουμ και ο Ολυμπιακός τον απέκτησε στα μισά της περιόδου 1987-88. Υπήρξε από τους πιο άτυχους ποδοσφαιριστές του Ολυμπιακού, καθώς αγωνίστηκε στην ομάδα του Πειραιά σε όλη τη διάρκεια των πέτρινων χρόνων (1988-96) και ευτύχησε να πανηγυρίσει την κατάκτηση μόνο 2 κυπέλλων το 1990 και το 1992 και ενός Σούπερ Καπ το 1992 στα 9 χρόνια που φόρεσε την ερυθρόλευκη φανέλα.

Αγωνίστηκε ακόμα σε Καστοριά, Ηρακλή Θεσσαλονίκης και Βέροια. Επέστρεψε στη Γερμανία για να κλέισει την καριέρα του και αγωνίστηκε σε αρκετές ομάδες μικρότερων κατηγοριών της χώρας.

### Στην εθνική ομάδα
Στην Εθνική Ελλάδας αγωνίστηκε για πρώτη φορά στις 23 Μαρτίου 1994, στον εντός έδρας (διεξήχθη στο Καυτανζόγλειο Στάδιο) φιλικό αγώνα εναντίον της Πολωνίας (0-0). Συμμετείχε συνολικά σε 10 αγώνες και σημείωσε 1 γκολ, ενώ υπήρξε μέλος της ελληνικής αποστολής στο Μουντιάλ του 1994 στις ΗΠΑ, αγωνιζόμενος δύο φορές.

## Παραπομπές


## Εξωτερικοί σύνδεσμοι

*Η καριέρα του Μηνά Χατζίδη στο national-football-teams
*Το προφίλ του Μηνά Χατζίδη στο transfermarkt
*Ο Μηνάς Χατζίδης στο soccerway

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Π.Α.Ε. Βέροιας
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Βούπερταλερ ΣΦ
Νίκος Τσιαντάκης

Ο **Νίκος Τσιαντάκης** (Γοργογύρι Τρικάλων, 20 Οκτωβρίου 1963) είναι Έλληνας πρώην διεθνής ποδοσφαιριστής, ο οποίος αγωνιζόταν ως μέσος με συχνές προωθήσεις στην επίθεση.

## Καριέρα
### Σε συλλογικό επίπεδο
Μεγαλωμένος στον Κολωνό της Αθήνας, πραγματοποίησε τα πρώτα του ποδοσφαιρικά βήματα στον τοπικό Αίαντα , και μετά στον Ατρόμητο Αθηνών. Στη συνέχεια αποκτήθηκε από τον Πανιώνιο και από εκεί τον Δεκέμβριο του 1987 μεταγράφηκε στον Ολυμπιακό για να αγωνιστεί επί 7 έτη (μέχρι τον Δεκέμβριο του 1994), κατακτώντας δύο Κύπελλα (1989-90, 1991-92) και ένα Σούπερ Καπ το 1992, χωρίς να καταφέρει να πανηγυρίσει κάποιο πρωτάθλημα. Μετά από τον Ολυμπιακό αγωνίστηκε σε Άρη Θεσσαλονίκης, Ιωνικό Νίκαιας, ΟΦΗ και Εθνικό Αστέρα.

### Στις εθνικές ομάδες
Με την Ελλάδα αγωνίστηκε για πρώτη φορά στις 2 Νοεμβρίου 1988, στον εκτός έδρας αγώνα εναντίον της Ρουμανίας για τα προκριματικά του Μουντιάλ 1990. Αγωνίστηκε συνολικά σε 47 αγώνες και σημείωσε 2 τέρματα. Συμμετείχε στην ομάδα που αγωνίστηκε στο Μουντιάλ 1994 στις ΗΠΑ. Επίσης, αγωνίστηκε με την εθνική Νέων για το Ευρωπαϊκό πρωτάθλημα 1982.

## Εξωτερικοί σύνδεσμοι

* Η καριέρα του Νίκου Τσιαντάκη στο national football teams
* Το προφίλ του Νίκου Τσιαντάκη στο transfermarkt

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Εθνικού Αστέρα
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Διάγραμμα

Ένα **διάγραμμα** είναι μια απλοποιημένη και δομημένη οπτική παρουσίαση εννοιών, ιδεών, κατασκευών, σχέσεων, στατιστικών δεδομένων, ανατομίας κλπ. Χρησιμοποιείται σε όλες τις ανθρώπινες δραστηριότητες για να παρουσιάσει, απλοποιήσει και γενικά να κάνει κατανοητό το θέμα με το οποίο σχετίζεται. Επίσης τα διαγράμματα είναι χρήσιμα γιατί μπορούμε να προβλέψουμε πράγματα που δεν φαίνονται και για να μελετάμε καταστάσεις εκεί που δεν μπορούμε να καταλάβουμε τι συμβαίνει.

## Βασικοί τύποι διαγραμμάτων
*Ραβδόγραμμα 
*Οριζόντιο ραβδόγραμμα 
*Ιστόγραμμα
*Γραμμικό διάγραμμα
*Δημογραφική πυραμίδα; (population pyramid) 
*Διάγραμμα πίτας ή Κυκλικό διάγραμμα
*Διάγραμμα διασποράς ή Σκεδαστικό διάγραμμα 
*Διάγραμμα σημείων; (dot chart)
*Διάγραμμα περιοχής
*Διάγραμμα ροής
*Δενδροδιάγραμμα
*Χάρτης πυκνότητας; (density map)
*Χωροπληθικός χάρτης; (choropleth map)
*Γράφημα
*Μήτρα
*Διάγραμμα δικτύου
*Οργανόγραμμα

## Εξωτερικοί σύνδεσμοι
* 
* 


Κατηγορία:Πληροφοριακά γραφήματα
Βέρνερ φον Μπράουν

Ο **Βέρνερ φον Μπράουν** (*Wernher Magnus Maximilian Freiherr von Braun*, 23 Μαρτίου 1912 – 16 Ιουνίου 1977) ήταν Γερμανός φυσικός και μηχανικός με σημαντική συμβολή στη δημιουργία βαλλιστικών πυραύλων και πυραύλων που μετέφεραν τους αστροναύτες στη Σελήνη. Θεωρήθηκε ως ένας από τους σημαντικότερους επιστήμονες ειδικούς σε προβλήματα σχετικά με τα διαστημικά ταξίδια.

## Η ζωή του
Γεννήθηκε στην πόλη Βίρσιτζ (Wirsitz), τη σημερινή Βιρζίσκ (Wyrzysk) της Πολωνίας (τότε Ανατολικής Πρωσίας). Ήταν ο δημιουργός του πυραύλου *Α4 (Aggregat-4)*, ο οποίος ήταν μέρος της σειράς πυραύλων που ο φον Μπράουν σχεδίασε και κατασκεύασε για λογαριασμό της ναζιστικής Γερμανίας στο διάστημα 1933–1945. Ο A4 έγινε γνωστός ως V-2 (*Vergeltungswaffe 2*, στα γερμανικά σημαίνει «όπλο της εκδίκησης») και χρησιμοποιήθηκε από το 1942 κυρίως στον πόλεμο της Γερμανίας κατά της Αγγλίας (Β΄ Παγκόσμιος Πόλεμος).

Μετά τη λήξη του πολέμου το 1945 ο φον Μπράουν και η ομάδα του υπήρξαν ανάμεσα στους δεκάδες Γερμανούς επιστήμονες που οι αμερικανικές δυνάμεις μετέφεραν στις ΗΠΑ ως μέρος της επιχείρησης «Paperclip» («Operation Paperclip»). Εκεί ανέλαβε τη διεύθυνση του τμήματος ερευνών βαλλιστικών βλημάτων ειδικής υπηρεσίας του αμερικανικού στρατού (White Sands Proving Grounds) στο Νέο Μεξικό, όπου και συνέβαλε ουσιαστικά στην ανάπτυξη των μέσων στην εξερεύνηση του διαστήματος. Το 1955 απέκτησε την αμερικανική υπηκοότητα.

Ο Φον Μπράουν υπήρξε ο κατασκευαστής των πυραύλων *Jupiter C* και *Vanguard*, με τους οποίους εκτοξεύθηκαν οι τεχνητοί δορυφόροι *Explorer 1* και *Explorer 3*. Από το 1961 άρχισε, με την εποπτεία του φον Μπράουν, η κατασκευή των πυραύλων *Saturn*, που ήταν σχεδιασμένοι για να μεταφέρουν μεγάλα φορτία σε τροχιά και πέρα από την τροχιά της Γης. Το 1969 ο πύραυλος *[[Saturn V]]*, που έφερε το διαστημόπλοιο *[[Απόλλων 11]]*, μετέφερε στο διάστημα τους πρώτους αστροναύτες οι οποίοι, στις 20 Ιουλίου, προσεδαφίστηκαν και περπάτησαν στη Σελήνη.

Ο φον Μπράουν αποχώρησε από τη NASA το 1972. Στα τελευταία χρόνια της ζωής του συνεργάστηκε με ιδιωτικές επιχειρήσεις. Πέθανε στην Αλεξάνδρεια της Βιρτζίνια στις 16 Ιουνίου 1977. Είχε νυμφευθεί το 1947 τη Μαρία Λουίζε φον Κίστορπ (Maria Luise von Quistorp), εξαδέλφη του από την πλευρά της μητέρας του, και είχαν τρία παιδιά.

## Παραπομπές


## Βιβλιογραφία
* Μαγκίρης, Βαγγέλης: «Wernher Magnus Maximilian von Braun (1912-1977): Ο ερευνητής που άνοιξε τις Πύλες του Διαστήματος», *[[Περισκόπιο της Επιστήμης]]*, τεύχος 205 (Απρίλιος 1997), σελ. 10

## Εξωτερικοί σύνδεσμοι
* 

Κατηγορία:Πρωτοπόροι των πυραύλων
Κατηγορία:Γερμανοί φυσικοί
Κατηγορία:Αμερικανοί φυσικοί
Κατηγορία:Εξερεύνηση του διαστήματος
Κατηγορία:NASA (πρόσωπα)
Σάββας Κωφίδης

Ο **Σάββας Κωφίδης** (Αλμάτι, 5 Φεβρουαρίου 1961) είναι Έλληνας πρώην διεθνής ποδοσφαιριστής. Με τη λήξη της επαγγελματικής ποδοσφαιρικής του καριέρας εργάζεται ως προπονητής. Έχει αναλάβει προπονητής ακαδημιών στον Πανσερραϊκό από τον Ιούλιο του 2023.

## Συλλογική καριέρα
Αγωνιζόταν στη θέση του μέσου και ήταν εξαιρετικός χειριστής της μπάλας ενώ διέθετε αξιόλογη τεχνική κατάρτιση. Πρωταγωνίστησε για 7 χρόνια με την ομάδα του Ηρακλή δίπλα στον Βασίλη Χατζηπαναγή και κέρδισε το Βαλκανικό Κύπελλο το 1985, ενώ το 1987 συμμετείχε στον τελικό του κυπέλλου Ελλάδας. Το ντεμπούτο ήταν στις 18 Ιανουαρίου 1981 χρονιά που ο Ηρακλής αγωνιζόταν στη Β' Εθνική.

Το 1988 αποκτήθηκε από τον Ολυμπιακό και αγωνίστηκε πλάι στον Λάγιος Ντέταρι. Κατέκτησε 2 Κύπελλα (1989-90, 1991-92) και ένα Σούπερ Καπ το 1992, στα 4 χρόνια που αγωνίστηκε στην ομάδα του Πειραιά. Τα πέντε επόμενα χρόνια τον βρήκαν να αγωνίζεται με την ομάδα του Άρη Θεσσαλονίκης, ενώ τις τρεις τελευταίες χρονιές της καριέρας του αγωνίστηκε και πάλι στον Ηρακλή.

## Στατιστικά

## Στην εθνική Ελλάδας
Με την Ελλάδα αγωνίστηκε για πρώτη φορά στις 9 Οκτωβρίου 1982 και σε 67 αγώνες σημείωσε 1 τέρμα (9/1/1985 εναντίον του Ισραήλ). Αγωνίστηκε στο Μουντιάλ 1994 στις ΗΠΑ και στους τρεις αγώνες της Ελλάδας στη διοργάνωση αυτή.

## Καριέρα προπονητή
Μετά το τέλος της ποδοσφαιρικής του καριέρας ακολούθησε την προπονητική με μεγαλύτερη επιτυχία την τέταρτη θέση που κατέλαβε ο Ηρακλής την περίοδο 2005-06 και την έξοδο στο Κύπελλο UEFA. Πριν αναλάβει την τεχνική ηγεσία του "Γηραιού", προηγήθηκε η παρουσία του στον πάγκο της ομάδας, ως βοηθός προπονητή, τις περιόδους 2002-03 και 2003-04, δίπλα στους Ιβάν Γιοβάνοβιτς και Σέρχιο Μαρκαριάν, αντίστοιχα. Την επιτυχημένη παρουσία του Ηρακλή την περίοδο 2005-06 ακολούθησε η πώληση βασικών παικτών της ομάδας, με αποτέλεσμα η ομάδα να ξεκινήσει την περίοδο 2006-07 με 10 συνεχείς αγώνες χωρίς νίκη και παράλληλα με τον πρόωρο αποκλεισμό στο Κύπελλο UEFA, από την πολωνική Βίσλα Κρακοβίας οδήγησαν τον Κωφίδη σε παραίτηση. 

Τον Ιανουάριο του 2007 ανέλαβε την τεχνική ηγεσία της Ξάνθης, διαδεχόμενος στον πάγκο τον Τάκη Λεμονή. Στις 30 Οκτωβρίου του 2009 ανέλαβε ξανά τον Ηρακλή σε αντικατάσταση του Όλεγκ Προτάσοφ. Από το 2019 έχει αναλάβει χρέη συντονιστή των τμημάτων υποδομής του Ο.Φ.Η.

## Εξωτερικοί σύνδεσμοι
*
* Το προφίλ του Σάββα Κωφίδη στο transfermarkt

Κατηγορία:Μέσοι ποδοσφαιριστές
Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Άρη Θεσσαλονίκης
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Προπονητές ποδοσφαίρου Αναγέννησης Γιαννιτσών
Κατηγορία:Προπονητές ποδοσφαίρου Α.Ο. Ξάνθης
Κατηγορία:Προπονητές ποδοσφαίρου ΑΕΠ Πάφου
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Προπονητές Σούπερ Λιγκ Ελλάδας
Αλέξης Αλεξίου

Ο **Αλέξης Αλεξίου** (Θεσσαλονίκη, 8 Σεπτεμβρίου 1963) είναι Έλληνας πρώην διεθνής ποδοσφαιριστής και νυν προπονητής.

## Ποδοσφαιρική καριέρα
### Σε συλλογικό επίπεδο
Αγωνιζόταν στην άμυνα και ξεκίνησε την καριέρα του από τον Απόλλωνα Καλαμαριάς. Το 1986 αποκτήθηκε από τον Ολυμπιακό με τον οποίο κατέκτησε 1 πρωτάθλημα το 1987 και 1 κύπελλο το 1990.
Το καλοκαίρι του 1990 αποκτήθηκε από τον ΠΑΟΚ με τον οποίο αγωνίστηκε επί 7 συνεχή χρόνια.

### Στην Εθνική Ελλάδας
Στην Εθνική Ελλάδας αγωνίστηκε για πρώτη φορά στις 5 Σεπτεμβρίου 1989 και συμμετείχε σε 10 συνολικά αγώνες. Ήταν μέλος της ομάδας που αγωνίστηκε στο Μουντιάλ του 1994 στις ΗΠΑ, έχοντας μία συμμετοχή.

## Προπονητική καριέρα
Ο Αλέξης Αλεξίου στα πρώτα χρόνια της προπονητικής του καριέρας ξεκίνησε από συλλόγους μικρότερων κατηγοριών. Ήταν ομοσπονδιακός τεχνικός της Εθνικής Νέων, την οποία οδήγησε στην τελική φάση του Ευρωπαϊκού πρωταθλήματος Νέων το 2008, ενώ την περίοδο 2012-2013 βρέθηκε και πάλι στον πάγκο της, ως τεχνικό δίδυμο με τον Θόδωρο Παχατουρίδη. Υπήρξε επίσης προπονητής των τμημάτων υποδομής του ΠΑΟΚ, ενώ το 2012 βρέθηκε για ένα διάστημα στον πάγκο του Οδυσσέα Κορδελιού. Από τα τέλη του 2013 είναι ο προπονητής του Απόλλωνα Καλαμαριάς.

## Παραπομπές


## Πηγές
*Η καριέρα του Αλέξη Αλεξίου στο national football teams.com
*Το προφίλ του Αλέξη Αλεξίου στο transfermarkt
*Ο Αλεξίου στο soccerway.com
*Οι θρύλοι, www.olympiacos24.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές ΠΑΟΚ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Προπονητές ποδοσφαίρου Εθνικής Ελλάδας ανδρών U19
Κατηγορία:Προπονητές ποδοσφαίρου Νίκης Βόλου
Κατηγορία:Προπονητές ποδοσφαίρου Αναγέννησης Γιαννιτσών
Κατηγορία:Προπονητές ποδοσφαίρου Απόλλων Καλαμαριάς
Κατηγορία:Προπονητές ποδοσφαίρου Πιερικού
Ηλίας Ατματσίδης

Ο **Ηλίας Ατματσίδης** (Κοζάνη, 24 Απριλίου 1969) είναι Έλληνας πρώην διεθνής ποδοσφαιριστής, ο οποίος αγωνιζόταν ως τερματοφύλακας.

## Ποδοσφαιρική σταδιοδρομία
### Σε συλλογικό επίπεδο
Ξεκίνησε την καριέρα στο επαγγελματικό ποδόσφαιρο με τη φανέλα των Ποντίων Βέροιας. Το 1992 τον απέκτησε η ΑΕΚ, με την οποία καθιερώθηκε γρήγορα και υπήρξε βασικός για πολλά χρόνια. Στο σύνολο της ποδοσφαιρικής του σταδιοδρομίας κατέκτησε 2 Πρωταθλήματα με την ΑΕΚ, 4 Κύπελλα και ένα Σούπερ Καπ μετά από μια βραδιά-θρίλερ στο παλιό Στάδιο Καραϊσκάκη το 1996.

Το 2002 αποκτήθηκε από τον ΠΑΟΚ με τον οποίο κατέκτησε το Κύπελλο το 2003.

Αποσύρθηκε από την ενεργό δράση το 2005.

### Στην Εθνική Ελλάδας
Με την Ελλάδα αγωνίστηκε για πρώτη φορά στις 23 Μαρτίου 1994, στην εντός έδρας φιλική αναμέτρηση εναντίον της Πολωνίας (0-0). Συνολικά συμμετείχε σε 47 αγώνες. Ήταν μέλος της ομάδας που αγωνίστηκε στο Μουντιάλ 1994 στις ΗΠΑ, έχοντας μία συμμετοχή στον δεύτερο αγώνα εναντίον της Βουλγαρίας.

## Προπονητική καριέρα
Τον Οκτώβριο του 2014 ανακοινώθηκε από την ΑΕΚ ότι ανέλαβε θέση στο προπονητικό επιτελείο των τμημάτων υποδομής του συλλόγου, όπου υπεύθυνος ήταν ο Άκης Ζήκος και προπονητής της ομάδας Κ-20 ο Στέλιος Μανωλάς, οι οποίοι υπήρξαν συμπαίκτες του Ηλία Ατματσίδη τη δεκαετία του 1990, τόσο στην ΑΕΚ όσο και στην εθνική ομάδα.

## Παραπομπές


## Εξωτερικοί σύνδεσμοι
*
* Το προφίλ του Ηλία Ατματσίδη στο transfermarkt

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Τερματοφύλακες ποδοσφαιριστές που έχουν βάλει γκολ
Πιλάρ

Το **Πιλάρ** είναι πόλη της Επαρχίας του Μπουένος Άιρες στην Αργεντινή, πρωτεύουσα ομώνυμου διαμερίσματος (*partido*). Ο πληθυσμός του είναι 230.000 κάτοικοι κατά την απογραφή του 2001.

Στο Πιλάρ υπογράφηκε στις 23 Φεβρουαρίου 1820 η ομώνυμη συνθήκη, που έθεσε τις βάσεις του αργεντινού φεντεραλισμού. Για τον λόγο αυτό η πόλη του Πιλάρ αναγνωρίζεται συχνά ως «το λίκνο του εθνικού φεντεραλισμού». Η συνθήκη σημάδεψε το τέλος του πολέμου των επαρχιών Έντρε Ρίος και Σάντα Φε εναντίον του Μπουένος Άιρες.

Το Πιλάρ, εξαιτίας της γειτνιάσεώς του με την πρωτεύουσα Μπουένος Άιρες (απέχει 45 χιλιόμετρα), αναπτύχθηκε πολύ πληθυσμιακά, οικιστικά και οικονομικά την τελευταία δεκαετία. Πολλές εύπορες οικογένειες της πρωτεύουσας διατηρούν επαύλεις εδώ, σε εκτάσεις που ανήκουν σε ιδιωτικές λέσχες.

## Παραπομπές


## Εξωτερικοί σύνδεσμοι
* 
* Ο επίσημος ιστοτόπος του Δήμου του Πιλάρ 

Κατηγορία:Πόλεις της Αργεντινής
Μάικ Γαλάκος

Ο **Ηλίας (''Μάικ'') Γαλάκος** (Καλογρέζα, 23 Νοεμβρίου 1951) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του επιθετικού.

## Καριέρα
### Σε συλλογικό επίπεδο
Γεννήθηκε στην Καλογρέζα. Σε μικρή ηλικία μετανάστευσε με την οικογένειά του στη Γερμανία. Ξεκίνησε το ποδόσφαιρο σε ηλικία 16 ετών από την Μπότροπ (ομάδα τότε της 4ης Κατηγορίας Γερμανίας) και την περίοδο 1972-1973 αγωνίστηκε στη Φορτούνα Ντίσελντορφ.

Στη συνέχεια ήρθε στην Ελλάδα και αγωνίστηκε στον Ολυμπιακό έως το 1981, κατακτώντας 4 πρωταθλήματα (1974, 1975, 1980, 1981), 2 Κύπελλα (1975, 1981) και 1 Σούπερ Καπ το 1980.

Επόμενη ομάδα του ήταν ο Παναθηναϊκός στον οποίο αγωνίστηκε έως το 1985 κερδίζοντας 1 Κύπελλο το 1982 και 1 νταμπλ το 1984.

### Στην Εθνική Ελλάδας
Με την Ελλάδα αγωνίστηκε για πρώτη φορά στις 6 Μαΐου 1976 στον εντός έδρας φιλικό αγώνα εναντίον της Πολωνίας (1-0). Συμμετείχε συνολικά σε 30 αγώνες σκοράροντας 5 τέρματα. Ήταν μέλος της ομάδας που αγωνίστηκε στο Ευρωπαϊκό πρωτάθλημα του 1980 στην Ιταλία.

## Πηγές

* περιοδικό Αδούλωτη Μάνη,τεύχος 17,Οκτώβριος - Δεκέμβριος 2003
* Η καριέρα του Μάικ Γαλάκου στο National Football Teams

Κατηγορία:Επιθετικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Ευρωπαϊκού Πρωταθλήματος 1980
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπούντεσλιγκα
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Φορτούνα Ντύσσελντορφ
God Bless Fiji

Το **«God Bless Fiji»** είναι ο εθνικός ύμνος των Νήσων Φίτζι. Γράφτηκε από τον Μάικλ Φράνσις Αλεξάντερ Πρέσκοτ και υιοθετήθηκε το 1970, με την ανεξαρτησία του κράτους.

Οι δυο εκδοχές στα αγγλικά και στη γλώσσα Φίτζι έχουν ελάχιστες ομοιότητες μεταξύ τους. 

## Πρώτη εκδοχή στην τοπική γλώσσα
:Meda dau doka ka vinakata na vanua
:E ra sa dau tiko kina na savasava
:Rawa tu na gauna ni sautu na veilomani
:Biu na i tovo tawa savasava

::Ρεφρέν
:Me bula ga ko Viti
:Ka me toro ga ki liu
:Me ra turaga vinaka ko ira na i liuliu
:Me ra liutaki na tamata
:E na veika vinaka
:Me oti kina na i tovo ca

:Me da dau doka ka vinakata na vanua
:E ra sa dau tiko kina na savasava
:Rawa tu na gauna ni sautu na veilomani
:Me sa biu na i tovo tawa yaga

::Ρεφρέν

## Ελληνική μετάφραση
:Ας δείξουμε υπερηφάνεια κι ας τιμήσουμε το έθνος μας
:όπου κατοικούν δίκαιοι άνθρωποι
:όπου η ευημερία κι η αδελφότητα νικούν
:την ανήθικη εγκατάλειψη.

Ρεφρέν:
:Να ζήσουν τα Φίτζι
:και να προχωρήσουν μπροστά
:ας είναι τίμιοι οι ηγέτες μας
:ας οδηγήσουν το λαό μας
:σε μεγάλα πράγματα
:και να φέρουν ένα τέλος στην ανηθικότητα.

:Το βάρος της αλλαγής βρίσκεται στους ώμους σας, νέοι των Φίτζι
:Να είστε η δύναμη που θα καθαρίσει το έθνος μας
:Να προσέχετε και να αποφεύγετε την πονηριά
:Πρέπει να εγκαταλείψουμε τέτοια αισθήματα για πάντα.

## Δεύτερη εκδοχή στα αγγλικά
:Blessing grant, oh God of nations, on the isles of Fiji,
:As we stand united under noble banner blue.
:And we honour and defend the cause of freedom ever,
:Onward march together, God bless Fiji !

::Ρεφρέν
:For Fiji, ever Fiji, let our voices ring pride,
:For Fiji, ever Fiji, her name hail far and wide,
:A land of freedom, hope and glory to endure whate'er befall.
:May God bless Fiji, for ever more !

:Blessing grant, oh God of nations, on the isles of Fiji,
:Shores of golden sand and sunshine, happiness and song.
:Stand united, we of Fiji, fame and glory ever,
:Onward march together, God bless Fiji !

::Ρεφρέν

## Προτεινόμενη αλλαγή
Τον Αύγουστο του 2008 προτάθηκε από την κυβέρνηση μια αλλαγή στον εθνικό ύμνο. Η κυβέρνηση συγκεκριμένα πρότεινε να γραφεί ο ύμνος στις τρεις κυριότερες γλώσσες των Φίτζι: τα φιτζιανά, την Χίντι και τα αγγλικά.

## Παραπομπές


Υμνος
Φιτζι
La Tchadienne

**La Tchadienne** είναι ο εθνικός ύμνος του Τσαντ. Γράφτηκε από το Λουί Γκιντρόλ και τους μαθητές του και μελοποιήθηκε από τον Πολ Βιγιάρ, ενώ χρησιμοποιείται από την ανεξαρτησία της χώρας το 1960.

## Εξωτερικοί σύνδεσμοι
* Πληροφορίες για τον ύμνο

## Παραπομπές


Κατηγορία:Εθνικά σύμβολα του Τσαντ
Κατηγορία:Εθνικοί ύμνοι
Θρασύβουλος Πετιμεζάς

Ο **Θρασύβουλος Πετιμεζάς** (1874 - 1939) ήταν Έλληνας πολιτικός και καθηγητής Εμπορικού Δικαίου στη Νομική Σχολή Αθηνών.
 
## Βιογραφικά στοιχεία
Γεννήθηκε στο Ναύπλιο και ήταν γιος του Γεωργίου Πετιμεζά, πολιτικού, δικαστή και γόνου της αρχοντικής οικογένειας των Πετιμεζάδων. Σπούδασε νομική και το 1912 εξελέγη τακτικός καθηγητής του εμπορικού δικαίου στη νομική σχολή Αθηνών, θέση την οποία διατήρησε μέχρι τον θάνατο του. Σύντομα εξελίχθηκε σε μια από τις μεγαλύτερες μορφές μεταξύ των νομικών της εποχής.

Το 1907 ίδρυσε μαζί με τον Αλέξανδρο Παπαναστασίου και τον Αλέξανδρο Δελμούζο την Κοινωνιολογική Εταιρεία. Υπήρξε βουλευτής της Α΄ και Β΄ Αναθεωρητικής Βουλής (1910 και 1911), νομικός σύμβουλος της προσωρινής κυβέρνησης της Θεσσαλονίκης και μέλος της επιτροπής αναθεώρησης του εμπορικού και ναυτικού δικαίου. Το 1918 προτάθηκε από το Υπουργείο Εξωτερικών της Κυβέρνησης Ελευθερίου Βενιζέλου να εκπροσωπήσει μεταξύ άλλων, με την ευκαιρία της συνόδου του Εθνικού Συμβουλίου του SFIO στο Παρίσι την Γενική Εργατική Συνομοσπονδία Πειραιώς και το Εργατικό Κέντρο Πειραιώς, ως πιο κατάλληλος να χειριστεί τα θέματα που θα συζητούνταν και λόγω του χαμηλού μορφωτικού επιπέδου των Ελλήνων εργατικών αντιπροσώπων έναντι των άλλων Δυτικοευρωπαίων συντρόφων τους.  Το 1926 διετέλεσε υπουργός Εσωτερικών (και προσωρινώς Συγκοινωνιών) στην κυβέρνηση Γεωργίου Κονδύλη. Εξέδωσε τα έργα *Ναυτικόν Δίκαιον* (1929), *Εμπορικόν Δίκαιον* κ.α. ενώ αρθρογραφούσε και σε νομικά περιοδικά της εποχής.

Πέθανε στην Αθήνα το 1939.

## Παραπομπές


Κατηγορία:Έλληνες βουλευτές
Κατηγορία:Έλληνες υπουργοί Εσωτερικών
Κατηγορία:Καθηγητές νομικής Αθηνών
Θρασυβουλος
Οικογένεια Πετραλιά

frameΗ **οικογένεια Πετραλιά** είναι παλιά οικογένεια αγωνιστών και πολιτικών από τη Δίβρη (Λαμπεία) Ηλείας.

Η καταγωγή της είναι από τη Σικελία και γενάρχης της φέρεται να είναι ο Σελάιδος Πετραλιάς, πλούσιος προύχοντας που άκμασε στις αρχές του 18ου αιώνα.

Σήμερα στη Δίβρη στο πατρικό σπίτι της οικογένειας λειτουργεί το Κέντρο Πολιτισμού και Περιβάλλοντος Δίβρης «Αρχοντικό Πετραλιά».

## Μέλη

* Σελάιδος Πετραλιάς, πλούσιος προύχοντας και γενάρχης των Πετραλιάδων
**Αντώνιος Σ. Πετραλιάς (1745 - ;), δημογέροντας Δίβρης και γιος του Σελάιδου Πετραλιά
***Ιωάννης Πετραλιάς (1774 - 1822), αγωνιστής του 21΄ και γιος του Αντωνίου Σ. Πετραλιά
**** Αθανάσιος Πετραλιάς, γιος του Ιωάννη Πετραλιά
***** Νικολάος Πετραλιάς, έμπορος, πρόεδρος Εισαγωγικού Εμπορικού Συλλόγου Πατρών και γιος του Αθανασίου Πετραλιά
****** Θάνος Πετραλιάς (1881 - 1953), βουλευτής, σύζυγος της Φάνης Κρεμμύδη και γιος του Νικολάου Πετραλιά
******* Επαμεινώνδας Πετραλιάς (1908 - 1977), πολιτικός, αθλητής και γιος του Θάνου Πετραλιά
******** Τίτη Πετραλιά, σύζυγος Δημητρίου Ψιλάκη και κόρη του Επαμεινώνδα
********* Γιάννης Ψιλάκης, φωτογράφος και γιος της Τίτης
******** Φάνη Πάλλη - Πετραλιά, βουλευτής, υπουργός, σύζυγος του Πάλλη και κόρη του Επαμεινώνδα Πετραλιά
********* Αλεξάνδρα Πάλλη, επιχειρηματίας, γενική γραμματέας του ΕΒΕΑ, σύζυγος του Νίνου Γιαννακόπουλου και κόρη της Φάνης
*** Αγγελής Πετραλιάς (1780 - 1868), αγωνιστής του 21΄ και γιος του Αντωνίου Σ. Πετραλιά
****Αντώνιος Αγγ. Πετραλιάς (1820 - 1892), βουλευτής και γιος του Αγγελή Πετραλιά
**** Αυγερινός Πετραλιάς (1810 - 1887), αγωνιστής του 1821, πολιτικός και γιος του Αγγελή
***** Τριανταφυλλιά Πετραλιά, σύζυγος του Διονυσίου Πολυζωγόπουλου και κόρη του Αυγερινού
****** Σταύρος Πολυζωγόπουλος, βουλευτής, υπουργός και γιος της Τριανταφυλλιάς
***** Γεώργιος Πετραλιάς, Δήμαρχος Λαμπείας και γιος του Αυγερινού
*****Άγγελος Πετραλιάς(1861 - ;), πληρεξούσιος, βουλευτής και γιος του Αυγερινού
***** Νικόλαος Πετραλιάς, έπαρχος Θηβών και Μεγαρίδος και γιος του Αυγερινού
****** Ιωάννης Πετραλιάς (1889 - 1937), γιος του Νεοκλή
******* Νικόλαος Πετραλιάς (1931 - 2013), γιος του Ιωάννη
******** Ιωάννης Πετραλιάς, γιος του Νικολάου
********* Θάνος  Πετραλιάς, Υφυπουργός Εθνικής Οικονομίας και Οικονομικών , Γενικός Γραμματέας Δημοσιονομικής 
********* Πολιτικής,     στο Γενικό Λογιστήριο του Κράτους (2019-2023),  γιος του Ιωάννη
********* Νίκος Πετραλιάς , Διευθυντής μηχανογραφικών υποδομών στα Διατραπεζικά Συστήματα, αδελφός του Θάνου.
******Στέφανος Πετραλιάς (1900 - 1958), βουλευτής και γιος του Νικολάου
******* Νίκος Πετραλιάς, καθηγητής πανεπιστημίου, πρύτανης του Παντείου Πανεπιστημίου και γιος του Στέφανου
******Αντώνιος Ν. Πετραλιάς (1908 - 1978), ιατρός, δήμαρχος Αμαλιάδας, βουλευτής, Αντιπρόεδρος της Βουλής των Ελλήνων και γιος του Νικολάου
*******Αυγερινός (Ρένος) Πετραλιάς (1933 - 2016), δικηγόρος, δήμαρχος Αμαλιάδας, βουλευτής και γιος του Αντωνίου
******** Μαρία Πετραλιά, πολιτευτής και κόρη του Αυγερινού

## Αναφορές
Forged From The Love of Liberty

**Forged from the Love of Liberty** είναι ο εθνικός ύμνος της Δημοκρατίας Τρινιντάντ και Τομπάγκο και καθιερώθηκε με την ανεξαρτησία του κράτους το 1962. Δημιουργός του είναι ο Patrick Castagne (1916-2000) από τη Γουιάνα.

Νωρίτερα, ο ύμνος χρησιμοποιήθηκε ως εθνικός ύμνος της βραχύβιας Ομοσπονδίας των Δυτικών Ινδιών.

## Στίχοι
:Forged from the love of liberty
:In the fires of hope and prayer
:With boundless faith in our destiny
:We solemnly declare:

:Side by side we stand
:Islands of the blue Caribbean sea,
:This our native land
:We pledge our lives to thee.

:Here every creed and race finds an equal place,
:And may God bless our nation
:Here every creed and race finds an equal place,
:And may God bless our nation.

## Ελληνική μετάφραση
:Φτιαγμένη από αγάπη για την ελευθερία
:στις φλόγες της ελπίδας και της προσευχής
:Με απεριόριστη πίστη στην μοίρα μας 
:Επίσημα ανακηρύσσουμε:

:Δίπλα δίπλα στέκουμε
:Νησιά της γαλάζιας θάλασσας της Καραϊβικής,
:Αυτήν την ντόπια γη μας
:Υποσχόμαστε τις ζωές μας για σένα.

:Εδώ βρίσκει ισότιμη θέση κάθε πίστη και φυλή,
:Και είθε ο Θεός να ευλογεί το κράτος μας
:Εδώ βρίσκει ισότιμη θέση κάθε πίστη και φυλή,
:Και είθε ο Θεός να ευλογεί το κράτος μας.

## Εξωτερικοί σύνδεσμοι
*Αρχείο ήχου του ύμνου

Κατηγορία:Εθνικοί ύμνοι
Κατηγορία:Εθνικά σύμβολα του Τρινιντάντ και Τομπάγκο
Παλαμάς

Το επώνυμο **Παλαμάς** μπορεί να αναφέρεται στους:

## Επώνυμο
Το επώνυμο **Παλαμάς** πιθανόν αναφέρεται στα μέλη της ιστορικής Μεσολογγίτικης οικογένειας:

*Παναγιώτης Παλαμάς, γενάρχης των Παλαμάδων του Μεσολογγίου και δάσκαλος του γένους
** Αλεξάνδρα Παλαμά, σύζυγος Χρήστου Καψάλη και κόρη του Παναγιώτη
*** Απόστολος Καψάλης, σύζυγος Τσάλα και γιος της Αλεξάνδρας
**** Χρήστος Καψάλης, πρόεδρος του Αρείου Πάγου και γιος του Απόστολου
***** Δημήτριος Καψάλης, πρεσβευτής, σύζυγος Μαρίας Θρασύβουλου Μάνου και γιος του Χρήστου
**** Παναγιώτης Καψάλης, δήμαρχος Μεσολογγίου, βουλευτής και γιος του Απόστολου
**Ευστάθιος Παλαμάς, δάσκαλος και γιος του προηγουμένου
**Γρηγόριος Παλαμάς, δάσκαλος και αδελφός του προηγουμένου
**Ιωάννης Παλαμάς, δάσκαλος και αδελφός του προηγουμένου
***Δημήτριος Παλαμάς, δάσκαλος
****Ιωάννης Παλαμάς, δάσκαλος και γιος του Δημητρίου
***Μιχαήλ Παλαμάς, δικαστής και αδελφός του προηγούμενου
****Βασίλειος Παλαμάς, υπολοχαγός πεζικού και γιος του προηγουμένου (1821-1867)
****Χρήστος Παλαμάς, δικηγόρος, νομάρχης και αδερφός του προηγούμενου
****Νικόλαος Παλαμάς, πολιτικός μηχανικός και αδελφός του προηγουμένου
****Κωστής Παλαμάς, ποιητής και αδελφός του προηγουμένου
*****Λέανδρος Παλαμάς, ποιητής και γιος του Κωστή

Επίσης, μπορεί να αναφέρεται στον Γρηγόριο Παλαμά (τέλη 13ου - 14ο αιώνα), Άγιο της Ορθόδοξης Εκκλησίας 

### Τοπωνύμιο
*Παλαμάς Καρδίτσας κωμόπολη του νομού Καρδίτσας, έδρα του ομώνυμου δήμου.
*Παλαμάς Φθιώτιδας χωριό του νομού Φθιώτιδας, στο Δήμο Δομοκού.

Κατηγορία:Αποσαφηνίσεις ελληνικών τοπωνυμίων
Εθνικός ύμνος του Τουρκμενιστάν

Ο **[[εθνικός ύμνος]] του [[Τουρκμενιστάν]]** από το 1997 έχει τον τίτλο "**Ανεξάρτητος και ουδέτερος ύμνος του κράτους του [[Τουρκμενιστάν]]**". Ο ύμνος άλλαξε στις 21 Δεκεμβρίου του 2008, δύο χρόνια μετά το θάνατο του δημιουργού του, Σαπαρμουράτ Νιγιαζόφ. Τότε ήταν που η συνέλευση της χώρας αποφάσισε να αλλάξει τις αναφορές στον αποβιώσαντα ηγέτη με τη φράση *ο λαός*. Παρατίθεται το κείμενο του εθνικού ύμνου όπως είναι σήμερα, ακολουθούμενο από την αρχική έκδοση του Νιγιαζόφ.

Ο εθνικός ύμνος παίζεται στην αρχή των ραδιοφωνικών και τηλεοπτικών μεταδόσεων στις 6:55 π.μ. τοπική ώρα και παίζεται ξανά όταν οι ραδιοφωνικοί και τηλεοπτικοί σταθμοί ολοκληρώνουν το πρόγραμμα τους.

## Στίχοι

### Τρέχοντες στίχοι

#### Στα τουρκμενικά

#### Ελληνική μετάφραση

### Αρχικοί στίχοι

#### Στα τουρκμενικά

#### Ελληνική μετάφραση

## Εξωτερικοί σύνδεσμοι

* Ορχηστρική έκδοση του ύμνου σε RealAudio
* Ruhnama - Τραγούδια και βιντεοκλίπ -  Ιστότοπος με μια σελίδα για τον ύμνο που περιέχει αρχείο ήχου με τραγούδι.

## Παραπομπές


Κατηγορία:Εθνικοί ύμνοι
Κατηγορία:Εθνικά σύμβολα του Τουρκμενιστάν
Phleng Chat

**«Φλενγκ Τσάτ»** (เพลงชาติ) είναι ο εθνικός ύμνος της Ταϊλάνδης. Υιοθετήθηκε στις 10 Δεκεμβρίου 1939. Οι στίχοι γράφτηκαν από τον Λουάνγκ Σαρανούπραφαν κι η μουσική από το Φρα Τζεντουριγιάνγκ. 

Οι αρχικοί στίχοι ήταν από τον Χουν Γουιτσιτμάτρα. Το 1939, όταν η χώρα μετονομάστηκε από Σιάμ σε Ταϊλάνδη, μέσα από ένα διαγωνισμό αναδείχθηκαν οι τωρινοί στίχοι του εθνικού ύμνου. Ο πρωθυπουργός Πλαέκ Πιμπουλσονγγκράμμ διέταξε την ανάκρουσή του κάθε μέρα στις 8 το πρωί και στις 6 το απόγευμα και τη σε στάση προσοχή ακρόαση του ύμνου ως ένδιεξη σεβασμού. Ο νόμος αυτός ισχύει έως σήμερα. 

## Στίχοι

## Ελληνική μετάφραση
:Η Ταϊλάνδη ενώνει τη σάρκα και το αίμα του λαού της.
:ΈΘνος του λαού, ανήκει με κάθε σεβασμό στους Ταϊλανδέζους.
:Μακραίωνη είναι η ανεξαρτησία
:γιατί ο λαός της χώρας τη θέλει, μαζί με αγάπη και ενότητα.
:Οι Ταϊλανδέζοι είναι φιλειρηνικοί.
:Αλλά στον πόλεμο δειλοί δεν είμαστε.
:Η εθνική αυτονομία δε θα απειληθεί
:θα θυσιάσουμε για το έθνος κάθε ρανίδα του αίματός μας
:Ζήτω το έθνος της Ταϊλάνδης, μακραίωνη να 'ναι η νίκη!

## Εξωτερικοί σύνδεσμοι
* Ηχογραφήσεις του εθνικού και βασιλικού ύμνου της Ταϊλάνδης και άλλα τραγούδια από το Υπουργείο Δημοσίων Σχέσεων της Κυβέρνησης της Ταϊλάνδης
* '' - 77 - εθνικός ύμνος 

Κατηγορία:Εθνικά σύμβολα της Ταϊλάνδης
Κατηγορία:Εθνικοί ύμνοι